《登大明寺塔》
宋代·宋庠

故岁摇落时，凭高望扬越。
流光不我与，复此值凋节。
孤塔踞层冈，仙盘湧漻泬。
病足攀危梯，寸晷或三歇。
浩荡佛界宽，凌兢客心折。
远岫几培塿，空江一明灭。
海日栖簷题，霜风语铃舌。
荒墟自今古，大块靡封埒。
豁若醯覆开。醒如豆聪撤。
哀哉人间世，小智互纷结。
豕虱论是非，蛮蜗定雄杰。
伥伥百代俗，唧唧九流说。
推致无穷中，秋毫共飘瞥。
圣人小天下，乐意遗来哲。
矧余蒙鄙姿，轻蹈荣利辙。
溷浊六尘并，讙呶太和泄。
薄言真境游，追悟生理缺。
洗心刻来誓，回步懲曩跌。
甘露多馀滋，圣关有幽鐍。
咄嗟朝市人，此路非尔蹑。

作者简介：宋庠（xiáng）（996年—1066年），初名郊，字伯庠，入仕后改名庠，更字公序。北宋文学家，工部尚书宋祁之兄。祖籍安州安陆，后迁居开封府雍丘县双塔乡。 天圣二年（1024年），宋庠状元及第，成为“连中三元”（乡试、会试、殿试均第一）之人。官至兵部侍郎、同平章事，以司空、郑国公致仕。治平三年（1066年），宋庠去世，年七十一。追赠太尉兼侍中，谥号“元献”（一作元宪），英宗亲题其碑首为“忠规德范之碑”。宋庠与弟宋祁并有文名，时称“二宋”。诗多秾丽之作，著有《宋元宪集》、《国语补音》等。